google/wiki40b huggingface dataset:
Ördi raba

Ördi raba (ka Öördi raba) on soo Viljandi maakonna loodeosas Soomaa rahvuspargis.
Öördi raba on tekkinud järve soostumisel, mille jäänukina on alles jäänud Öördi järv. Raba pindala on 7154 ha.
Rodrigo Moreno Machado

Rodrigo Moreno Machado (tuntud lihtsalt kui Rodrigo; sündinud 6. märtsil 1991 Rio de Janeiros) on Brasiilias sündinud Hispaania jalgpallur, kes mängib äärepoolkaitsja või ründajana Hispaania kõrgliiga klubis Valencia ja Hispaania jalgpallikoondises.
Aastatel 2005–2009 mängis ta Celta de Vigo noorteakadeemias. 2009. aastal liitus ta Madridi Realiga. Ta mängis Madridi Reali reservmeeskonnas, kuid klubi põhimeeskonnas tal debüüti teha ei õnnestunud.
2010. aasta juulis sõlmis ta viieaastase lepingu Portugali kõrgliiga klubiga Lissaboni Benfica. Enne Benfica meeskonnaga liitumist mängis ta ühe hooaja laenul Inglismaa kõrgliiga klubis Bolton Wanderers. 5. jaanuaril 2011 lõi ta liigamängus Wigan Athleticu vastu oma esimese ja ainsa värava Bolton Wanderersi särgis.
Aastatel 2011–2014 mängis ta kolm hooaega Benficas. Hooajal 2013–14 tuli ta klubiga Portugali meistriks.
2014. aasta juulis suundus ta laenule Valenciasse. 2015. aastal sõlmis ta klubiga püsilepingu. Hooajal 2017–18 lõi ta Hispaania kõrgliigas 16 väravat, millega oli sel hooajal klubi resultatiivseim mängija.
2012. aasta suveolümpiamängude jalgpalliturniiril kuulus ta Hispaania olümpiameeskonda. 2013. aastal tuli ta Hispaania kuni 21-aastaste koondisega omavanuseliste Euroopa meistriks. Debüüdi Hispaania jalgpallikoondises tegi ta 2014. aasta oktoobris EM-i valikmängus Luksemburgi vastu. Koondisekarjääri esimese värava lõi ta 6. oktoobril 2017 MM-i valikmängus Albaania vastu. Ta kuulus Hispaania koondisse 2018. aasta maailmameistrivõistlustel.
Doris Bures

Doris Bures (sündinud 3. augustil 1962) on Austria poliitik, alates septembrist 2014 Austria Rahvusnõukogu president. Ta oli alates 8. juulist 2016 kuni 26. jaanuarini 2017 koos Karlheinz Kopfi ja Norbert Hoferiga Austria presidendi kohusetäitja. Ta kuulub Austria Sotsiaaldemokraatlikusse Parteisse ja on juhtinud mitut ministeeriumit.
8. juulil sai eelmise presidendi, Heinz Fischeri, ametiaeg läbi ning kolm Rahvusnõukogu presidenti võtsid tema kohustused üle. 4. detsembril 2016 valiti Alexander Van der Bellen uueks presidendiks, Van der Bellen vannutati presidendiks 26. jaanuaril 2017.
Heinrich Petlem

Elulugu

Heinrich Petlem oli mõisavalitseja poeg.
1917 asus perekond Tallinna. Lõpetas 1929 Tallinnas H. Kubo Ühisgümnaasiumi, 1936 Tartu Ülikooli arstiteaduskonna, viibis 1938 erialasel täiendusel Berliinis, meditsiinikandidaat (1950, TÜ), väitekiri "Haavandtõve kirurgiline ravi Vabariiklikus Tartu I Haavakliinikus 1918–1947". Oli 1936–48 TÜ teaduskonnakirurgia kateedri assistent ja vanemassistent, 1959–84 dotsent, 1948–72 hospitaalkirurgia kateedri juhataja. Õpetas üld-, teaduskonna- ja hospitaalkirurgiat, traumatoloogiat, uroloogiat, välikirurgiat, ortopeedilist ravikehakultuuri ja spordivigastusi.

Teadustöö

Uurimisvaldkonnad: abdominaal- ja uroloogiline kirurgia, ka urgentne kirurgia ja traumatoloogia. Oli laia profiiliga tippkirurg, kes arendas eriti seedekulgla kirurgiat ja traumatoloogiat, ka urokirurgia rajajaid ning kilpnäärmeoperatsioonide täiustajaid. Oli mitmete teadusseltside ja organisatsioonide liige, sh Eesti NSV ja Tartu Kirurgide Seltsi, Eesti NSV Uroloogide Seltsi juhatuse liige, paljude erialaste nõukogude ja komisjonide liige. Eesti NSV teeneline arst (1970). Üle 60 teadustrükise, sh 2 monograafiat.
Heinrich Ajo

Heinrich Ajo (17. juuni 1906, Vastse-Koiola, Põlva kihelkond (Väimela vald), Võrumaa – 7. juuni 1953) oli Eesti NSV riigitegelane.
1913. aastal kolis Ajode pere Petrogradi kubermangu, 1919. aastal Põhja-Kaukaasiasse.  1924–27 õppis Heinrich Ajo Leningradi Eesti Pedagoogilise Instituudi töölisfakulteedis. 1927–36 töötas ta õpetaja, algkooli juhataja, rajooni rahvahariduse osakonna inspektori ning mittetäieliku keskkooli direktorina Omski oblastis, selle kõrval õppis 1935–36 ÜK(b)P KK Parteiaktiivi Massilise Väljaõppe Instituudis. 1936–42 oli Ajo Omski oblasti Kalatšinski rajooni rahvahariduse osakonna juhataja, 1939–41 õppis Omski Õpetajate Instituudis. 1940. aastast kuulus Ajo ÜK(b)P-sse. 1942–43 oli ta masina-traktorijaama poliitosakonna juhataja ning ekspediitor Omski oblastis ja 1943–44 NSVL Varumise rahvakomissariaadi volinik Omski oblasti Azovo rajoonis.
1944. aasta augustis suunati Heinrich Ajo Eestisse. 1944. aastast oli ta NSVL Varumise rahvakomissariaadi volinik Virumaal, kus tehtud töö eest andis NSV Liidu Ülemnõukogu Ajole 1945. aastal Isamaasõja ordeni. 
1944–48 oli Ajo Virumaa Töörahva Saadikute Nõukogu Täitevkomitee esimees, 1948–50 EK(b)P Virumaa Komitee I sekretär. 1947. aastast surmani 1953. aastal oli Ajo Eesti NSV Ülemnõukogu liige (valitud Undla valimisringkonnast nr 87), 1948. aastast kuulus EKP Keskkomiteesse. 16. juulist 1950 kuni 29. maini 1952 töötas Ajo Eesti NSV Ministrite Nõukogu esimehe (ja ühtlasi välisministri) Aleksei Müürisepa asetätitjana Ajo oli ÜK(b)P/NLKP XIX istungjärgu saadik 5.-14. oktoobril 1952.
Tartu oblasti lühiajalise eksistentsi vältel 1952. aasta maist 1953. aasta maini oli Ajo EK(b)P ja EKP Tartu oblastikomitee 1. sekretär. Lühikest aega enne surma, 1953. aasta 22. maist juulini oli Heinrich Ajo Tartu Linna Töörahva Saadikute Nõukogu Täitevkomitee esimees (tänapäeva mõistes Tartu linnapea).
Heinrich Ajo isa oli Jaan (teistel andmetel Jakob) Ajo, ema Leena Ajo. Tal oli kaks õde, Adele ja Eleonore Ajo.
Jaan Bärenson

Isiklikku

Ta on abielus ja nelja lapse isa, abikaasa on lastearst. Tema tädipoeg Enn Veevo on EEKBKL Palade Priikoguduse pastor, onupoeg Urmas Kibuspuu oli näitleja.
1873. aasta Viini maailmanäitus

Weltausstellung 1873 Wien oli Austria-Ungari pealinnas Viinis toimunud suur rahvusvaheline ekspositsioon, mis kestis ajavahemikul 1. maist kuni 31. oktoobrini 1873. Selle saksakeelne tunnuslause oli „Kultur und Erziehung”, mille vaste eesti keeles on „Kultuur ja haridus”.
Väljapaneku tarvis rajatud erinevatesse hoonetesse ja paviljonidesse majutati umbes 26 000 eksponenti. Sealhulgas ehitati Prateri linnaparki šoti inseneri John Scott Russelli projekteeritud rotund, mis oli tollasel ajal tohutute mõõtmetega. Rotunde hävines tulekahjus 17. septembril 1937.
Joni Eareckson Tada

Joni Eareckson Tada (sündinud 15. oktoobril 1949 Baltimore'is Marylandis USAs) on kristlik autor, raadiotegelane ja organisatsiooni "Joni ja sõbrad" (Joni and friends) asutaja.

Elulugu

Oli noorim neljast tütrest. Teismelisena tegeles ratsutamise, tennise ja ujumisega. 30. juulil 1967 sai järve hüpates suured vigastused, mille tagajärjel on õlgadest allapoole halvatud. Kaheaastase taastusravi jooksul koges viha, depressiooni, enesetapumõtteid ja usulisi kahtlusi. Joni õppis maalima, hoides pintslit hammaste vahel ja hakkas müüma oma töid. Praeguseks on kirjutanud üle 40 raamatu, salvestanud mitmeid muusikaalbumeid, oli oma eluloo põhjal tehtud filmi peaosas. Film tehti raamatu "Joni, unustamatu lugu" (1976) põhjal. 2010 diagnoositi rinnavähk, millest paranes.
1982 abiellus Ken Tada'ga, elavad Calabasas, Californias.
Ahtme haruraamatukogu

Ahtme raamatukogu on Kohtla-Järve Keskraamatukogu Ahtme haruraamatukogu.
Raamatukogu asub Kohtla-Järve Ahtme linnaosas ja võeti ehitajatelt vastu 7. mail 2002
Hoone, kus praegu raamatukogu asub, oli algselt mõeldud kaubanduskeskuseks. Raamatukoguks ümberprojekteerimise ja ümberehituse jaoks oli ettenähtud 2,5 miljonit krooni.
Raamatukogu ruumes avati 15. oktoobril 2005 esimene välismaine Vene Muuseumi virtuaalne filiaal. Virtuaalne filiaal tegutses Ahtme Raamatukogu ruumes paari aasta vältel, kolides hiljem ümber Põlevkivimuuseumisse
1. jaanuari 2008 aasta seisuga oli raamatukogus 95746 säilitusüksust.
Rowani maakond

Ajalugu

Rowani maakond moodustati 1856. aastal Masoni maakonna osast. Maakond sai nime senaator John Rowani järgi.
Johannes Hesse

Carl Otto Johannes Hesse (2. juuni 1847 Paide – 8. märts 1916 Saksamaa) oli Hermann Hesse isa. 
Ta oli baltisakslane, kes sündis Eestis ja elas siin 11 aastat. 
Ta veetis 4 aastat (1869–1873) misjonärina Indias, kuid tema kehv tervis sundis teda Saksamaale pöörduma, kus ta sai tööd Hermann Gundert'i juures. Ta armus Gundert'i tütresse, kelle nimi oli Marie, ning nad abiellusid.

Isiklikku

Tema isa Carl Hermann Hesse töötas Paides ja Järvamaal maakonnaarstina. Tema onu Conrad Eduard Hesse oli Kuressaare Laurentiuse koguduse ülemõpetaja, vend Benjamin Hermann Karl Hesse oli aastatel 1880–1888 pastor Rõngus, aastatel 1889–1897 Tallinna Diakonisside Asutise rektor (olles ühtlasi aastatel 1891–1897 Tallinna Toomkoguduse abiõpetaja) ning aastatel 1897–1910 Tallinna Oleviste koguduse õpetaja, oli Tallinna Linnamisjoni asutaja.
Aniisiviin

Aniisiviin on aniisiga maitsestatud liköör.
Kreekas ja Küprosel kannab jook nime ouzo, Armeenias oghi, Prantsusmaal pastis ja pernod, Türgis arak ja raki. Kreeka raki ei ole aniisiga maitsestatud.
Aniisimaitselised alkohoolsed joogid on näiteks ka sambuca Itaaliast ja patxaran Hispaaniast. Aniisi on lisatud ka absindi ja mastiha koostisesse.
Aniisiviina juuakse kas puhtalt või veega lahjendatult.
Jimmy Hoffa

Lapsepõlv ja noorus

Hoffa sündis 14. veebruaril 1913 Brazili linnas Indianas. Tema isapoolsed esivanemad olid Pennsylvania hollandlased. Tema isa suri 1920. aastal, kui Hoffa oli 7-aastane. Perekond kolis 1924. aastal Detroiti, kus Hoffa kogu ülejäänud elu elas. Hoffa jättis 14-aastaselt kooli pooleli ja läks tööle, et perele raha teenida. Ametiühingutega puutus ta kokku juba teismelisena.
Jimmy Hoffa abiellus 1936. aastal Josephine Poszywakiga ja neil oli kaks last: tütar Barbara Ann ja poeg James.

Karjäär

Hoffa liitus IBT ametiühinguga organiseerijana 1932. aastal. Ta ei töötanud kunagi autojuhina, kuid ometi sai temast kohaliku IBT haru president 1946. aastal ja varsti peale seda sai temast kogu Detroiti piirkonna juht. Aastal 1952. sai temast üleriigiliselt IBT asepresident ja 1957. aastal president. Sellel kohal püsis ta kuni 1971. aastani, mil astus ametist tagasi, et varem vanglast vabaneda.

Kadumine

Jimmy Hoffa kadus 30. juulil 1975 umbes kell 14.45 või peärast seda Machus Red Foxi restorani parkimisplatsilt Detroiti äärelinnas Bloomfieldis. Oma sõnade kohaselt läks ta kohtuma kahe tuntud maffiabossi Anthony Giacalone ja Anthony Provenzanoga. Kui ta õhtul koju ei tulnud, teavitas tema naine politseid tema kadumisest. Politsei leidis restorani juurest tema auto, kuid temast endast mitte ühtegi jälge. Õiguskaitseorganid, sealhulgas FBI on aastaid üritanud tema saatust välja selgitada, kuid tulemusteta. Giacalone ja Provenzano ei viibinud uurimise andmetel tol õhtul restorani läheduses ja on Hoffaga kohtumise kokkuleppimist eitanud. Peale seitsme aasta täitumist kadumisest kuulutati Hoffa 1982. aastal ametlikult surnuks.
Hoffa saatuse kohta on aja jooksul välja käidud mitmesuguseid versioone, kuid mis temaga tegelikult juhtus, on jäänud saladuseks.
Apekalnsi kirikumõis

Apekalnsi kirikumõis (saksa keeles Oppekaln Pastorat, läti keeles Apekalna mācītājmuiža) oli kirikumõis Liivimaal Valga kreisis Apekalnsi kihelkonnas. Tänapäeval asub Lätis Alūksne piirkonnas Veclaicene vallas Peņķi külas.

Mõisa suurus

Bienenstammi andmetel oli mõisa suurus 1816. aastal 1 ja 3/5 adramaad, sellele allus 87 mees- ja 78 naishinge.
Ahnenblatt

Ahnenblatt on Windowsil põhinev suguvõsauurijate andmebaasi programm. Sellega on võimalik isikute kohta andmeid sisestada, säilitada ja töödelda ning sugupuid printida. Programmi autoriks ja arendajaks on Dirk Böttcher. Programm on vabavaraline ning seda levitatakse kodulehe kaudu.

Programmi keeled

Programm oli algselt loodud saksa- ja ingliskeelsena, kuid on nüüdseks tõlgitud ka eesti, hispaania, hollandi, itaalia, poola, prantsuse, rootsi, rumeenia, serbohorvaadi, taani, tšehhi, türgi, ungari ja vene keelde.
Propositsioon

Alternatiivsed tähendused

Keskaja ladina keeles kasutati sõna "propositio" 'propositsiooni märgi' tähenduses. Mõned filosoofid järgivad seda keelekasutust ning nimetavad propositsioonideks väitlauseid.

Propositsioone väljendatakse lausetega

Propositsioone väljendatakse lausetega. Tavaliselt väljendatakse propositsioone mõtestatud jutustavate lausetega ehk väitlausetega (mis erinevad küsilausetest ja käsklausetest).
Väitlaused, küsilaused ja käsklaused on üksteisest eristatavad grammatilise vormi järgi, kuid pole sugugi välistatud, et küsilauset kasutatakse millegi väitmiseks või käskimiseks („Kas kaks korda kaks ei ole mitte neli?“, „Kas sa võtaksid oma jala eest ära?“), käsklauset kasutatakse millegi väitmiseks või küsimiseks („Usu, et ma armastan sind!“, „Ütle mulle oma telefoninumber!“) ja jutustavat lauset kasutatakse millegi küsimiseks või käskimiseks („Ma tahaks ikkagi teada, kuidas sa siia said.“, „Nüüd sa pead ütlema, keda sa Peetri juures nägid.“).
Erinevad laused võivad väljendada üht ja sama propositsiooni.
Esiteks, tegemist võib olla samatähenduslike lausetega eri keeltes („Lumi on valge“, „Snow is white“).
Teiseks, tegemist võib olla samatähenduslike lausetega ühes ja samas keeles („Üleeile maandus siin lennuk“, „Tunaeile laskus siia aeroplaan“).
Kolmandaks, tegemist võib olla eritähenduslike lausetega eri kontekstides. Oletame, et me oleme kahekesi ning ma ütlen sulle: „Sul on kõht tühi.“ Ja oletame, et sina lausud selle peale: „Mul on kõht tühi.“ Siis esimene lause minu suus väljendab sama propositsiooni mis teine lause sinu suus. Selleks et taibata, millist propositsiooni lause väljendab, ei piisa taipamisest, mida sõnad tähendavad, vaid tuleb taibata ka seda, millisele objektile üks või teine sõna (sõna konkreetne esinemisjuht ehk eksemplar) selles lauses osutab.
Lause võib ka olla kahemõtteline (see termin ei välista, et "mõtteid" võib olla rohkem kui kaks). Näiteks „Tee on valmis“ võib rääkida nii joogist kui ka näiteks kõnniteest. Kui lause kahemõttelisus tuleneb ühe või mitme kindla sõna kahemõttelisusest, siis on tegemist semantilise ehk leksikaalse kahemõttelisusega.
Üldjuhul ei väljenda lause mingit ühte kindlat propositsiooni.
Eesti Jalgpalli Liidu aumärgid

Eesti Jalgpalli Liidu aumärgid on tunnustused, mida annab välja Eesti Jalgpalli Liit. Aumärke on kahte tüüpi: kuldmärk ja hõbemärk.
Thomas S. Monson

Thomas Spencer Monson (21. august 1927 Salt Lake City – 2. jaanuar 2018 Salt Lake City) oli mormooni kiriku juht, Viimse Aja Pühade Jeesuse Kristuse Kiriku president.

Tööelu

Monsoni Kiriku presidendiks olemise ajal kasvas Kiriku liikmeskond 13 miljonilt ligi 16 miljonini ja kogu maailmas kuulutati välja ning pühitseti kümneid uusi templeid. 2012. aasta oktoobris teatas president Monson muudatusest misjonil teenimise eas, mille tulemusena kasvas kogu maailmas teenivate misjonäride arv kümnete tuhandete misjonäride võrra, kes puudutavad miljoneid elusid.
3. veebruaril 2008, pärast president Gordon B. Hinkley surma, sai temast Viimse Aja Pühade Jeesuse Kristuse Kiriku 16. president. Enne seda teenis ta üle 22 aasta Esimeses Presidentkonnas kolme Kiriku presidendi nõuandjana.
Samuti on ta aastatel 1959 kuni 1962 teeninud Kiriku Kanada misjoni juhatajana, mille peakorter on Torontos Ontarios.
Thomas S. Monson sündis Salt Lake Citys ja lõpetas 1948. aastal Utah’ Ülikooli cum laude ärijuhtimise erialal. Ta õppis magistrantuuris ja teenis ärikooli õppejõuna Utah’ Ülikoolis. Hiljem sai ta ärijuhtimise magistrikraadi Brigham Youngi Ülikoolist. 1981. aastal andis Brigham Youngi Ülikool president Monsonile juura audoktori kraadi. 1996. aastal andis Salt Lake Community Kolledž talle humanitaarteaduste audoktori kraadi ja 2007. aastal sai ta äridoktori aukraadi Utah’ Ülikoolist.
Teise maailmasõja lõpus teenis Monson Ameerika Ühendriikide mereväes. Ta abiellus Frances Beverly Johnsoniga 7. oktoobril 1948 Salt Lake’i templis. Neil on kolm last, kaheksa lapselast ja üksteist lapselapselast.
Monsonil oli silmapaistev karjäär kirjastus- ja trükiäris. 1948. aastal alustas ta koostööd firmaga Deseret News, kus ta töötas juhina selle ajalehe ja ettevõtte Newspaper Agency reklaamiosakonnas. Hiljem sai temast müügijuht Deseret News Pressis, mis on üks lääneosariikide suurim trükiettevõte. Kui ta 1963. aastal Kaheteistkümne Apostli Kvoorumi liikmeks asetati, oli ta selle ettevõtte peadirektor. Ta teenis palju aastaid firmas Deseret News Publishing juhatuse esimehena. President Monson oli Printing Industry of Utah’ president ja endine Printing Industries of America juhatuse liige.
Alates 1969. aastast teenis Monson Ameerika skaudiorganisatsiooni riikliku juhatuse liikmena.
1981. aasta detsembris määras Ameerika Ühendriikide president Ronald Reagan Monsoni teenima Presidendi Erasektori Algatuse Rakkerühmas. Ta teenis selles kutses kuni 1982. aasta detsembrini, kui rakkerühm oma töö lõpetas.

Tunnustused

1966. aastal anti Monsonile Utah’ Ülikooli väljapaistva vilistlase auhind. Samuti sai ta Ameerika Skaudiorganisatsiooni Hõbekaru auhinna (1971), prestiižse Hõbepiisoni auhinna (1978) ja rahvusvahelise skautluse kõrgeima autasu Pronkshundi (1993). 1997. aastal sai ta Minutimehe auhinna Utah’ Rahvuskaardilt ja Eeskujuliku Meessoo auhinna Brigham Youngi Ülikoolilt. 1998. aastal anti president ja õde Monsonile Continuum of Caring Humanitarian autasu Charity of St. Joseph Villa õdede poolt.
Titan Rain

Titan Rain on Ameerika Ühendriikide vastu 2003. aastast toime pandud küberrünnakute koodnimetus. Nimetuse panid Ameerika Ühendriikide uurijad. Rünnakud lähtusid väidetavalt Hiina Rahvavabariigist ning nende eesmärk oli luureteabe kogumine.
Euroopa rahvusvahelise koostöö foorum

Euroopa rahvusvahelise koostöö foorum (Europe's Forum on International Co-operation, EUFORIC) on Euroopa arengukoostööle ja arengupoliitikale keskenduv internetipõhine foorum. Foorumit kasutavas võrgustikus osalevad nii uuringuinstituudid, kodanikuühendused, asjatundjate grupid kui ka riigiametnikud. 
Allikas: Arengukoostöö- ja humanitaaralase terminoloogia sõnaseletusi
Medal Vladimir Iljitš Lenini 100. sünniaastapäeva tähistamiseks

Medal Vladimir Iljitš Lenini 100. sünniaastapäeva tähistamiseks oli Nõukogude Liidus väljaantud juubelimedal, millega autasustati silmapaistvaid töölisi, teenistujaid, teadlasi ja sõjaväelasi Lenini 100. sünniaastapäeva puhul aprillis 1970. Medalil oli kolm varianti: sõjaväeline variant, tsiviilvariant ja välismaalaste variant. Kogutiraaž oli umbes 11 miljonit.
G

G ja g sümbolina

G tähistab gravitatsioonikonstanti, SI-süsteemis eesliidet "giga-", magnetilise induktsiooni mõõtühikut gaussi, geneetikas guaniini ja muusikas nooti G.
g tähistab grammi ja gravitatsioonikiirendust.
Hardini maakond (Illinois)

Ajalugu

Maakond moodustati 1839. aastal.
Arina Tanemura

Arina Tanemura (種村 有菜; sündinud 12. märtsil 1978) on jaapani mangakunstnik, kes teeb peamiselt shōjo mangat. Tema esimene täispikk manga oli "ION", mis ilmus 1997. aastal. Tema teosed on tehtud peamiselt ajakirja Ribon jaoks.
Julie Bishop

Isiklikku

Ta oli aastatel 1983–1988 abielus Neil Gilloniga, abielu lahutati.
Jari Grönroos

Jari Grönroos (sündinud 26. oktoobril 1964 Helsingis) on Soome endine poksija.
Grönroos oli kolmekordne Soome meister sulgkaalus (kuni 57 kg) aastatel 1983–1985.
Grönroos sai pronksmedali 26. Euroopa meistrivõistlustel 1985. aastal (Budapestis)  sulgkaalus (kuni 57 kg).
Grönroos poksis veebruarist kuni septembrini 1989 elukutselisena. Ta pidas kokku 5 kohtumist, millest võitis 2 ja kaotas 2 kohtumist (neist 1 nokaudiga) ning üks kohtumine jäi viiki.
Abstsissioon

Abstsissioon (ladina sõnadest ab 'ära' + scindere 'rebima') on taimefüsioloogiline nähtus, mille tagajärjel taime mingi osa eraldub. Tavaliselt on selleks lehed või viljad, harvem õied, seemned jt.
Minox

Ajalugu

1936 konstrueeris Walter Zapp Tallinnas esimese fotoaparaadi prototüübi. Aastast 1938 toodeti Zapp'i leiutatud kaameraid Riias VEFis. Teise maailmasõja tõttu põgenes 1941 Zapp Saksamaale Hessenisse. 1945 pani Zapp aluse ettevõttele Minox GmbH Wetzlar.
Eesti Biodünaamika Ühing

Eesti Biodünaamika Ühing on Eesti maheorganisatsioon, mille asutamisega 1989. aastal pandi alus siinsele mahepõllumajandusliikumisele. Töötati välja standardid ja kontrolliti tootjaid. Alates 2001. aastast enam kontrolliga ei tegeleta.
Ühingu tegevus on suunatud mahetootjate huvide esindamisele, biodünaamilise ja mahepõllumajanduse teadmiste täiendamisele ja mahetoodete turustamise edendamisele. Traditsiooniks on saanud iga-aastane õppereis ühingu liikmetele ja teistelegi mahetootjatele.
Valdava osa liikmeskonnast (110 aastal 2010) moodustavad mahetalunikud, kuid liikmete hulgas on ka mahepõllumajanduse edendamisest huvitatud eraisikuid ja organisatsioone.
Jūrkalne vald

Ajalugu

Tsaariajal oli valla saksakeelne nimekuju Felixberg. Aastani 1825 kandis see nime Pilsberģe vald. Aastal 1935 oli valla pindala 94,1 km² ja seal oli 1153 elanikku.  Aastal 1945 moodustati vallas Jūrkalne ja Ušvalki külanõukogud, aastal 1949 aga vald likvideeriti. Aastal 1951 liideti Jūrkalne külanõukoguga likvideeritav Ošvalki külanõukogu, aastal 1954 aga Sārnate külanõukogu. Aastal 1961 arvati osa külanõukogu maadest Užava külanõukogu koosseisu, aastal 1977 liideti osa maadest aga Alsunga alevinõukoguga. Aastal 1987 liideti külanõukoguga osa Saka külanõukogu maadest. Aastal 1990 muudeti külanõukogu vallaks. 2009. aastast kuulub vald Ventspilsi piirkonda.

Loodus

Suurim jõgi on Rīva jõgi. Vallas asuvad 50 hektari suurune Dižezersi järv ja 1 hektari suurune Pāžezers.
Looduskaitse all on Zaķi  Suurmänd, veel kaks mändi, sanglepp ja üks põline nimetu jalakas valla põhjaosas. Valla põhjaossa jääb ka osaliselt Sārnate soo hoiuala.

Kaitstavad mälestised

Jūrkalne vald on üks kolmest vallast, kus elavad suitid. Kultuurimälestistest on riikliku kaitse all Jūrkalne katoliku kirik ja kaks selle ust. Kohaliku kaitse all on Drēbnieki muinaskalmed, Darvdedži muinaskalmed ja Gravase muinaskalmed.
Lõuna-Gruusia mägismaa

Lõuna-Gruusia mägismaa on vulkaaniline mägismaa Edela-Aasias Gruusia lõunaosas.
Mägismaa koosneb platoodest ja mäeahelikest kõrgusega 2000–3000 m, kõrgeim tipp on Didi-Abuli mägi (3301 m). Mägismaale on iseloomulikud kanjonikujulised jõeorud, laavaplatood ja vulkaanide ahelikud; taimkatte moodustavad rohtlad.
Lõuna-Gruusia mägismaad ühendab Suur-Kaukasusega Lihhi ahelik.
D

Eesti keel

Eesti keeles märgib d omasõnades nõrka helitut alveolaarset klusiili. See esineb neis ainult sõna sees vokaalide vahel ning helilise konsonandi kõrval ja sõna lõpus. Võõrsõnades esineb d ka sõna alguses, kus ta märgib tugevat helitut alveolaarset klusiili.

Koodid

Tähe D ASCII-kood on 68 ja tähe d ASCII-kood on 100.
Seiðr

Seiðr oli Põhjamaades levinud šamanistlik võlumise ja manamise kombetalitus, milles osalesid enamasti naised.
Jaanus Johanson

Jaanus Johanson (läti keeles Januss Johansons; sündinud 19. aprillil 1956 Riias) on eesti rahvusest Läti näitleja.
Ta lõpetas 1974. aastal Riia 6. Keskkooli. 1978. aastal lõpetas Jaanus Johanson Läti Riikliku Konservatooriumi Teatriteaduskonna ja on sellest alates töötanud Valmiera Draamateatri näitlejana.
Alates 2004. aastast on ta Läti Näitlejate Ühingu esimees. Jaanus Johanson on tõlkinud eesti autorite näidendeid läti keelde.

Isiklikku

Ta on abielus ja kolme poja isa. Tema vend Valdek Johanson on Tallinna Püha Vaimu koguduse õpetaja.